
Prome Minister di Aruba 


Gobierno Di Aruba 


Betico a demostra e importancia di UNION. 

El’a sa di uni nos pueblo den e lucha pa Status Aparte. 

E tempo ey, para dilanti retonan inmenso, e UNION di nos pueblo 

guia pa un gran lider, a marca e diferencia. 

Su palabranan tabata : 

“Arubiano no ta solamente esun cu a nace na Aruba, 
sino tambe esun cu a haci Aruba su nacion.” 

Y mi ta concuri completamente cu esaki. 

Awor nos ta para dilanti retonan similar, y mi ta convensi cu den 

UNION nos lo enfrenta y surpasa esakinan. 


Prome Minister Evelyn Wever-Croes 

Prome Minister Evelyn Wever-Croes 

Riba e ultimo dia di su recorido na scolnan basico en conexion cu Dia di Betico: 

PROME MINISTER TA BISHITA E SCOL UNDA 
BETICO TAWATA ALUMNO Y DESPUES MAESTRO 


Henter e siman di ceiebracion 
di Dia di Betico, Prome 
Minister Evelyn Wever-Croes a 
bishita varios scolnan na cada 
districto di Aruba. Pa termina 
su recorido na e scolnan, e 
mandatario ta bishita Colegio 
San Hose na di Santa Cruz. 

Betico a asisti scol basico 
St.Jozef School na Santa 
Cruz. Awendia e scol aki 
yama Colegio San Hose. 
Despues Betico a bay St. 
Dominicus College, na unda 
el a termina su H.B.S. Na ana 
1954 pa 1958 Betico a bay 
Kweekschool na Huianda na 
unda el a studia pa maestro 
di scol. Na Huianda Betico no 
a perde oportunidadnan pa 
demostra su calidad di bira 
un lider y tawata activo den 
diferente organisacionnan 
social Antiyano y tambe 
tawata organisa reunionnan 
pa studiantenan Arubiano y 
Antiyano na Huianda. 

Despues di su estudio, Betico 
a regresa Aruba y a traha na 
St. Jozef School como maestro, 
e mesun scol unda cu el a 
bishita como alumno. 

Na su yegada na Colegio 
San Hose, Prome Minister a 
wordo ricibi na entrada pa e 
Director suplemente di e scoi y 
despues e mandatario principal 
di nos pais a cana saluda tur 
e muchanan cu tawata para 
contento dilanti e klasnan pa 
saluda nos Prome Minister. 

Prome Minister despues a 
drenta un klas na unda cu e 
dos klas 6 nan a bin hunto pa 
hunto conbersa tccante e bida 
y logronan grandi di Betico 
Croes. E muchanan tawata 
enthusiasma pa scucha Prome 
Ministerconta di e granluchador 
di nos Status Aparte. Loke mas 
a impresiona Prome Minister 
ta cu e muchanan tawata sa 
Ken ta Betico. Pa Gobierno 


di Aruba ta hopi importante y 
neeesario cu tur mucha conoce 
e storia berdadero di nos gran 
libertador pa asina esaki keda 
pa semper skirbi den historia 
di Aruba y pa nunca e wordo 
lubida. 

Na scol Colegio San Hose s 
Parlamentario Endy Croes 
a comparia Prome Minister 
na unda cu muchanan a 
hacie hopi pregunta tambe y 
Parlamentario Croes cu hopi 
pasenshi y interes a contesta 
cada pregunta. Por bisa cu 
Parlamentario Croes ta hopi 
bon conoci cu e storia di Betico 
Croes loke cu a impresiona tur 
e muchanan. 

Prome Minister na final a 
desea tur mucha un feliz Dia 
di Betico y a encurasha nan 
pa nan no solamente tuma e 
dia liber pa keda na cas sine 
pa encurasha nan mayornan 
tambe pa asisti na e acto 
protocolar y e manifestacion 
cultural organisa pa Gobierno 
di Aruba riba Dia di Betico. 


































































































GOBERNADOR BOEKHOUDT Y SECRETARIO 
Dl ESTADO HULANDES KNOPS A HANA 
PRESENTACION PA LOCUAL TA E FUTURO Dl UN 
MANEHO SOSTENIBEL Dl DESPERDICIO PA ARUBA 


Diamars ultimo Gobernador di 
Aruba Sr. Boekhoudt Secretario 
dl Estado Hulandes Sr Knops 
y a recore e facifidadnan na 
Parkietenbos y Ser'i Teisbi y a 
ricibi un presentacion extenso 
di ekipo di experto di ministerio 
di Desaroyo Tentonal, 
Infrastructura y Medio Ambiente 
relaciona cu plan di pais Aruba 
pa locual ta un maneho di 
desperdicio sostenibeL 

Pa Minister Qtrnar Oduber esaki 
ta un bishita hopi importante 
unda e mandatarionan por 
a mira di cerca e problema 
mas grandi cu pais Aruba ta 
biba cune. Minister Oduber, ta 
gradici Gobernador Boekhoudt 
cu a mustra interes pa mira 
un solucion sostenibel pa nos 
Pais. Secretario di Estado Sr 
Knops su interes tambe tabata 
bopi grandi pa cu esaki. Segun 
Minister Oduber, Sr. Knops 
tabata na altura di e pasonan cu 
Aruba a tuma ya cu su persona 
ta encarga pa supervisa 
pasonan si milar cu Sint Maarten 
ta tumando conhuntamente cu 
ayudo di Worldbank' pa locual 
ta nan retonan relaciona cu 
desperdicio. 

Tambe ta conoci cu na Corsou 
y Boneiro esaki ta un topico dl 
tur dia. Na momento cu tanto 
Gobernador como Sr Knops a 
mira cu Aruba ta canando un 
proceso pa locual ta un maneho 
di desperdicio sostenibel serio, 
extenso y dedica, secretario 


di Estado Hulandes Knops, 
tabatin palabranan di elogio 
pa henter e ekipo despues di a 
ricibi un presentacion 
Na Parkietenbos a mustra e 
desaster cu tin y como pais a 
mustra cu no ta bay continua 
den e direccion aki. Despues a 
bay Ser'i Teishi cual ta e proceso 
cu ta tumando luga awor aki na 
un forma intermediariø mientras 
cu ta yega na un solucion a 
largo plaso y duradero. 

Durante e presentacion no 
solamente a elabora riba e 
aspecto di indnerator pero 
tambe a mustra con ta bay 
remedia Parkietenbos y con 
ta bay impJementa un plan 
integral. Esaki ta hasi e proyecto 
uno sumamente grandi pa pais 
Aruba. Minister Oduber a bisa 
cu e ta contento cu e reaccion 
cu a ficibi, unda a aplaudi y 
respeta fuertemente e proceso 
cu ta canando na e momento 
aki. Mas alnda a papia con 
por coopera y yuda otro. No 
a papia solamente riba ayudo 
sino colaboracionan cu lo tin 
balor agrega pa tur partner den 
Reino. 

Asina a enfatisa cu e problema 
di desperdicio ta uno cu ta 
afecta Reino Hulandes den su 
totalidad. Minister Oduber ta 
indica cu solamente trahando 
hunto tur partner den Reino lo 
yega na e meta di crea un futuro 
sostenibel. 

"Mi no ta un tata di un famia, cu ta 
consisti di homber y muher y 4 yiunan. 
Mi ta un tata particular, tata di un 
famia grandi, tata di un pueblo, nos 
pueblo di Aruba" -Betico Croes 


Gabinete Wøver-Croes 

MINISTER RUIZ MADURO PRESENTE NA 
BAUTISMO Dl 4 BOTONAN METAL SHARKS 


Ayera Minister di Finansa, 
Asuntonan Economico y 
Cultura Sra. mr Xiomara 
Ruiz-Maduro den compania 
di 4 Ministeman di Husticia di 
Reino y vanos Parlamentario 
a presencia e bautismo di e 
4 botonan Metal Sharks di 
Kustwacbt cu !o yuda pa tene 
seguridad riba e awanan rond 
di Aruba, 

E mandatario- y invitadonan 
a haya un oportunidad pa 
admira e botonan y despues 
had un paseo cortico den un 
di nan. Minister Ruiz-Maduro 
ta expresa palabra di pabien 
na cotega Andin Bikker y 
Kustwacbt pa e "aanwinst” aki 
y cu Dios por cuida tur cu traha 
pa cuida nos costanan y yuda 
tene Aruba un Pais sigur. 

Dl AD DANA 























































Minister di Asuntonan Social Glenbert Croes, hunto cu Prome Minister, VNO y representantenan 
di Departamento di Asunto Social, a haci un recorido cu Secretario di Estado Raymond Knops na 
Casa Cuna, Orthopedagogisch Centrum y Plenchi Speransa San Nicolas pa visualmente splica e 

Secretario di Estado mas di e Crisis Plan Social. 

GOBIERNO DPM 

Ken ta 

Betico Croes^ 

Betico ta keda pa semper recorda como e ehempel dl un gran 
luchador. Un homber cu a hacie e mision di su bida pa logra e 

libertad y felicidad di nos puebfo. 

Te dia di awe Aruba ta ariora su presencia. 

Su norma y balor ta nos motivacion di tur dia. Su amor pa nos 
pais ta e inspiracion tur dia. Nos respet p'e ta e guia di nos 
pasonan tur dia pa hunto nos por logra e miho pa nos Pueblo 

manera cu tabata su deseo y vision. 

Feliz dia di Betico Aruba 


CjlenbelL Goes 

Gabinete Wever-Croes 

Pa termina e exitoso reunion di Justiéel Vierlanden Overleg cu a tuma diaranson anochi na Tiera 
del Sol un anochi cultural. Tur presente por a disfruta tambe di un bunita show di Carnaval. 


E sorpresa di e anochi ta talento musical di Secretario di Estado Hulandes Sr. Knops compariando 

e brassband. 

Ampliando curiculum den ensenansa: 

TA CONSIDERANDO UN "BOTANICAL GARDEN" PA 
FORMA PARTI Dl CURICULUM Dl CIERTO SCOL 


Diabierna 24 di januaii, 
Minister dr Armando 
Rudy Lampe a sinta cu 
representantenan di 

Fundaeiøn Parke Arikok 
Aruba, na unda cu Minister 
a evalua y intercambia di 
tdeanan tocante un "Botanical 
Garden”. Un Prøyecto asina 
ta algø hopi comun na 
paisnan desaroya. 

Un 'Botanical Gården" ta un 
fuga na unda tur e flora di un 
pais ta wordo presenta, studia 
y tambe preserva.. E idea lo 
ta, pa e botanical garden por 
forma parti di e curiculum 
di cierto scolnan. Tambe a 
pensa ariba e posibilidad 
cu un luga asina por wordo 
considera comø un atraccion 
turistico cu lo por significa un 
ingreso pa pals Aruba. 


atras ya a formå un grupo 
di trabøw pa traha riba e 
idea di e Botanical Garden 
y awe e grupo aki a topa cu 
representantenan di FPA na 
unda cu tur esnan invølvi 
tawata di acuerdo cu sigur 
e lo ta un idea interesante 
pa mcorpora un botanical 
Garden riba e tereno di Parke 
Arikok. Ya caba tin un hofi 
existente na Parke Arikok 
y lo ta cuestion di amplia y 
structura e flora cu ya tin 
existente den e hofi. 

Na final di e encuentro, 
Minister Lampe a agradeci 
tur esnan presente y a keda 
hopi satisfecho cu e prome 
encuentro entre e grupo di 
trabow y Fundacion Parke 
Arikok. 


Minister Lampe un tempo 

Dienst Publieke Scholen 

Ministerie van Onderwijs, Wetenschap en Duurzame Ontwikkeling 


Anuncio importante: 

Aplicacion pa Scol Preparatorio pa aha escolar 2019-2020 

Fecha: 6 & 7 di februari 2019 

Ora: 9.00-12.00 

Lugar: un di e siguiente scolnan: 

Scolnan preparatorio/ kleuterschool: 

• Arco iris Kleuterschool, Oranjestad 

Adres: Avicenastraat 7 pariba di Landslaboratorium 

• Scol Preparatorio Washington, Noord 

• Commandeur Pieterboer Kleuterschool. Sabana Basora 
Adres: Burunbundo 13-E, panoord di rotonde di Pos Chikito 

• Fontein Kleuterschool, San Nicolas 
Adres: Weg Fontein 81-A 

Scol Multilingual/ Meertalig Basisonderwijs: 

Kleuterschool te cu 6e klas. Idioma di instruccion ta Papiamento. 

• Colegio Conrado Coronel 
Adres: Morgenster 56- D&E 

Rekisitonan pa inscripcion: 

• E alumno mester haci 4 aha promé cu 31 di december 2019 

• “Papel di 5 florin” di Censo di e alumno (uittreksel uit het bevolkings 
register) 

• Copia di carchi valido di AZV di e alumno 

MINISTER DANGUI ODUBER: E DESAROYO Dl 
“PORT CITY” NA ORANJESTAD A KEDA APROBA 



Cu aprobacion di Minister di Turismo, 
Salubridad Publico y Deporte lo bay inicia 
e transformacion di e area caminda nos 
waf ta situa, E obhetivo ta pa converti 
e area aki yama Port City den un area 
atractivo y vibrante pa Oranjestad y e 
comuntdad henter di Aruba como tambe pa 
nos turistanan, door di combina usonan di 
recreacion, residencianan y negoshinan. 

Port City lo bay conecta hende, e zona 
urbano y e ciudad di Oranjestad y tambe 
nos lama caribense, E ptan ta consisti di 
un area di aproximadamente 20 hectar y 
lo inclui un parke hopi grandi accesibel pa 
publico. Inversion total di e proyecto aki ta 
calcula na 550 Miyon Dollar cu un duracion 
di 10 aha, di locual 500 miyon lo ta inversion 
dl inversionista y contratistanan priva. 

Proyecto Port City, un desaroyo urbano ta 
un resultado di un tremendo colaboracion 
entre Minister di Turisme, Salubridad 
Publico y Deporte conhuntamente cu 
Aruba Ports Authority (APA), Directie 
Infrastructuur en Planning (DIP), Dienst 
Openbare Werken (DOW), Aruba Toursim 
Authority (ATA), como tambe Port of 
Amsterdam International den funcion di 
co nse hero. 

Un desaroyo unico 

Desde e mitar di decada 90 diferente 
gobierno a formula ptannan pa mehora 
e cuidad di Oranjestad, cu e miras riba e 
transformacion di e terminal di cargo, Awor 
cu e terminal di cargo a move pa Barcadera, 
e tempo a yega pa cuminsa e proyecto di 
transformacion di mas grandt den Aruba su 
historia. 

Port City Jo ta unico den ambos e vision y 
escala. Cu un parke publico ditanti e lama 
(waterfront park) combina cu desaroyonan 
di “real estates” commercial, desaroyonan 
residente, hotel estilo boutique, edificionan 
pa Oficina, den combinacion cu areanan 


recreacion al. E configu ration di tur e 
funcionamentonan aki lo crea un ambiente 
di cuidad(city vibe), pero manteniendo nos 
caracteristieanan cultural di nos isla, E 
area cu lo wordo desaroya, fo ta di unda 
e terminal crusero ta actualmente te cu e 
beach di Bushiri y e lo inclui un caretera 
cu bistå pa lama, bunita bistå y espacio pa 
parkeo, 

Creando conexion sostenibel 

E vision principal pa cu e transformacion 
di e area aki ta pa crea conexion na un 
manera sostenibel. E intencion di Port City 
ta pa crea un cooperacion combina entre 
organisacionnan den diferente zona na 
Aruba sin cu ta baha balor na otro areanan 
ariba Aruba. E proyecto aki lo complementa 
y fortalice e cuidad di Oranjestad por 
complete, creando oportunidadnan 
economico nobo, E conexion cu e beach 
di Bushiri ta di mesun importancia ya cu e 
inciusion di e area di beach publico aki lo 
aumenta e apelacion di Port City y reduci 
e presion riba e otro beachnan di Aruba, 
Pesey ta rekeri pa e area cu ta rondona 
Port City ta wordo desaroya precisa y 
simuttaneamente. E beach di Ex Bushiri 


lo wordo desaroyo pa communidad tin 
acceso na un beach completamente nobo 
y drecha, 

E forsa di colaboracion y e siguiente 
pasonan 

É perseveracion di e toke Arubiano ta e 
componente principal di e desaroyo di Port 
City, A pone hopi enfasis riba emplea un 
mixto di expertisio di 'stakeholders” na 
Aruba y den exterior. Gobierno di Aruba 
ta hunga un ral sumameute importante 
y significativo den e proyecto aki y ta un 
partner esencial pa sigura e exito di e 
proyecto, No solamente pa incorpora su 
vision, pero tambe pasobra e tin un rol 
importante den facilita e proyecto. Door di 
asumi e responsabilidad den e aprobacion 
di e masterplan, e consistencia deseabel 
pero tambe e seguridad di calidad y 
stabilidad. 

Minister Dangui Oduber a duna luz 
berde pa e proyecto por inicia. asina cu 
e diserio final y modelo financiero ta eta, 
Consecuentemente, desaroyadoman priva 
lo wordo invita pa entrega nan proposicion 
di e desaroyo. 

FELIZ DIA 




"SI Ml CAY 
NA CAMINDA, GARA 
E BANDERA Y SIGUI 
CU E LUCHA" ^ 

MlNISTERLO di Turismo, Salubri 


LJELSCOy Deporte 

Minister di Transporte, Comunicacion y Sector 


BAN SALI Y CELEBRA BETICO SU DIA DEN GRANDI 


"Homber luchador", 'bomber 
ehemplar", M homber noble cu a stima 
y bringa pa Aruba incondtcionalmente ,l , 
ta ehempelnan cu ta bin na nos mente 
ara nos purba describi Betico Croes. 

E tabata hapi mas cu un homber cu 
un amor inmenso pa Aruba, Betico ta 
e ehempe! cu nos tur cu stima e pida 
baranca aki mester sigui pa asina hiba 
nos pais riba e mihor caminda. 

Betico a haci asina hopi pa Aruba y 
awe nos ta sinti nos mes orguyoso di 
por celebra su fecha natal den grandi 
na e manera cu e semper a gusta. 
Betico tabata un homber cu un gran 
amor pa Aruba y tabata orguyoso di 
nos custumbeman. 

Logicamente e esencia di e celebracion 
di Dia Di Betico tin como obhetivo 
e realse di nos custumbeman, nos 
cumindanan y musica crioyo. 

Laga nos tur recorda Betico su dia den 
grandi door di exalta nos custumbeman 
crioyo y atende na e diferente 
actividadnan cu tin prepara rand di nos 
isla diabierna awor. Sinftbo orguyoso 
di Betico su amor incondicional pa nos 
isla y siha esnan mas chikito ken Betico 
tabata ta y kico el a nifica pa nos pais. 



Felis Dia di Betico! 


















OFICINA Dl GOBIERNO EDISON BRIESEN 

PASTOOR HENDRIKSTRAAT. 51 SAN NICOLAS 

11:00 AM-3:00 PM 

CEREMONIA OFICIAL - DISCURSO Dl MINISTER GLENBERT CROES 
EXPOSICION - DJ RUDEBOY - CHAZ DANCERS - GUCCI DANCERS 

MINI NTG - SODO Y CUERO 

WEGANAN FA EMTRETENE TUR MUCHA 

CARANAN Dl MUCHANAN PONIENDO ATENCION Y MUSTRANDO 
ALEGRIA MIENTRAS PROME MINISTER TA CONTA DILANTI KLASNAN 
TOCANTE KEN TA BETICO Y SU LOGRONAN PA NOS PAIS 

ASINA AKI ALUMNONAN Dl SCOLNAN NA ARUBA, DURANTE HENTER E SIMAN 
Dl CELEBRACION Dl DIA Dl BETICO, A DECORA NAN KLASNAN MASHA BUNITA. 


DORNA NAN KLAS Y NAN SCOL 

Gobierno Diåruba 





























